Hallo kosmos, hallo maa! Mäletan selgesti, et kunagi oli mul vaba päev. Järgmine - see on nimelt täna.  Õnnis tunne oli elimineerida telefon ja äratuskell ning magada kella kümneni. Istuda oma kopatäie koorekohviga ning pühendada ajalehele rohkem aega, kui kulub vaid pealkirjade läbilugemiseks. Ja ennekõike - mitte kuhugi minna. või kui, siis vaid kööki, et taas kord üle umbes-täpselt 20 aasta valmistada keedutainast (inspireerituna Nami-nami kooskokkamisest nr. 21 - keedutainas ja keedutainaküpsetised.  Eelmine katsetus andis mu mäletamist  mööda küll igati korraliku tulemuse, aga teadmata põhjusel pole ma keedutainast rohkem käsile võtnud, mis sellest, et tegelikult on tegemist ühe lihtsama tainaga. Mälu värskendamiseks tutvusin põhitõdedega "Suure küpsetamisraamatu" 2. osa põhjal ja niiviisi teoreetiliste teadmistega varustatult võtsin aluseks ikkagi klassikalise retsepti Ida Savi raamatust "Saiad. Pirukad. Koogid".